CELEX: 62014TN0722
Language: et
Date: 2014-10-13 00:00:00
Title: Kohtuasi T-722/14: 13. oktoobril 2014 esitatud hagi – PRIMA versus komisjon

22.12.2014   
            
            
               ET
            
            
               Euroopa Liidu Teataja
            
            
               C 462/27
            
         13. oktoobril 2014 esitatud hagi – PRIMA versus komisjon
   (Kohtuasi T-722/14)
   (2014/C 462/40)
   Kohtumenetluse keel: bulgaaria
   
      Pooled
   
   
      Hageja:„PRIMA – Produzentska, reklamna, informazionna i mediyna agenziya” AD (Sofia, Bulgaaria) (esindaja: advokaat Yavor Sergeev Ruskov)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 12. augusti 2014. aasta otsus, millega lükati tagasi hageja pakkumus riigihankemenetluses PO/2013-13/SOF, mis puudutab Euroopa Komisjoni esinduse Bulgaarias abistamist seoses avalike ürituste korraldamisega;
            
         
               —
            
            
               tühistada Euroopa Komisjoni 12. augusti 2014. aasta otsus sõlmida leping teise menetlusosalisega, samuti kõik järgnevad otsused pakkumuse täitmise lepingu sõlmimise kohta, sealhulgas Euroopa Komisjoni 12. septembri 2014. aasta otsus, ning
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide: rikutud on teabe andmise kohustust
               
                           —
                        
                        
                           Hankija edastas PRIMA poolt palutud teavet edukate pakkumuste tunnuste kohta, kuid ta ei väljastanud siiski teavet edukate pakkumuste suhteliste eeliste kohta.
                        
                     
         
               2.
            
            
               Teine väide: valesti on kohaldatud lepingu sõlmimise kriteeriume
               
                           —
                        
                        
                           Hankija ei kohaldanud enda ette nähtud lepingu sõlmimise kriteeriume objektiivselt ega õigesti, mistõttu ei ole nende kriteeriumide täitmise suhtes antud punktid põhjendatud; seega ei ole tagatud kõigi pakkujate võrdne juurdepääs ja võrdne kohtlemine.
                        
                     
         
               3.
            
            
               Kolmas väide: rikutud on riigihanke põhimõtteid
               
                           —
                        
                        
                           Lepingu sõlmimise otsus tehti pärast esialgset otsust PRIMA pakkumuse tagasilükkamise kohta;
                        
                     
                           —
                        
                        
                           hankija ei teavitanud PRIMA-t sellest otsusest ning rikkus seeläbi läbipaistvuse ja menetlusosaliste võrdsuse põhimõtet;
                        
                     
                           —
                        
                        
                           selle otsuse kohta teabe väljastamata jätmisega piirati PRIMA kaitseõigust.